Ved den tyske invasjonen i 1940 kom han seg med sin stab til Voss, der han mobiliserte flere avdelinger. Den 13. april ble han utnevnt til Øverstkommanderende på Vestlandet. Da tyskerne tok Voss 25. april, kom han seg videre over Sognefjorden, der han på nytt mobiliserte. 30. april kom beskjeden om at de allierte oppga Sør-Norge, og Steffens demobiliserte de avdelinger han hadde til rådighet.